section_heading: Životopis
paragraph_text: Giandomenico je rođen i odrastao u pravoj slikarskoj obitelji, ne samo da mu je otac bio poznati slikar Giovanni Battista Tiepolo, koji se do bogatsva i plemićkog naslova uzdigao radom, već je i preko majke - Marije Cecilije Guardi, imao slavne rođake slikare. Ona je bila sestra od slavnog Francesco Guardija i slabije poznatog Gianantonija Guardija. I njegov mlađi brat mlađi brat Lorenzo bio je cijenjeni slikar. Giandomenico se već s 13 godina uključio u rad slikarske bottege svoga oca, a s 19 je dobio narudžbu za oslikavanje oratorija u crkvi San Polo, prizorima Isusovog križnog puta. Tih 14 slika je između 1748. i 1749. izveo kao bakropise. 1748. naslikao je Ozdravljenje opsjednutog za crkvu San Francesco di Paola u Veneciji.